stanford-oval/wikipedia huggingface dataset:
שבט הג'בליה
היסטוריה > מוצא

תולדותיו של הג'בליה כשבט בדואי ייחודיות. מקורו אינו בחצי האי ערב כיתר שבטי הבדואים, כי אם בצאצאי משפחות שהובאו מרחבי האימפריה הביזנטית, עוד בטרם הכיבוש הערבי, לסייע בהקמת המנזר ובשמירתו.
לא קיים תיעוד בכתב של ראשית השבט. לתולדות השבט קיימות מספר מסורות:
על פי המסורת, שלח הקיסר יוסטיניאנוס הראשון 100 משפחות לעזרה בבניית המנזר ובשמירתו. מרבית בני השבט הם צאצאי המשפחות, והם מכנים עצמם "רום" (האימפריה הרומית המזרחית).
על פי מסורת אחת – הגיעו המשפחות ממונטה נגרו שבאלבניה. מסורת אחרת מספרת על 100 משפחות מוולאכיה ו-100 ממצרים.
מיסיונר אנגלי שביקר במינזר ב-1821 העיד על מסורת נוספת – אלף נוצרים מסרביה (מכונים על ידי שבטים אחרים "צוּבְּיַאן") ובנאים מכפר בשם מַטַרִיַה שבמצרים.
המסורת המקובלת ביותר על בני השבט היא כי הרומנים היו בוני המנזר והמצרים שומריו.
היסטוריה > התאסלמות

הכיבוש המוסלמי הותיר את סנטה כמרכז הנוצרי היחיד בסיני, ובמקביל התרחשה התנחלות של שבטי בדואים ברחבי סיני.
הג'בליה היו בני חסות של המנזר, שקיבל רישיון לפעול משליט מצרים לאחר הכיבוש המוסלמי. עם זאת הם התאסלמו – התרבות הבדואית התאימה מאוד לתנאים בהם הם חיו. על פי המסורת, הייתה התאסלמות השבט הדרגתית, התחילה בימי הסולטן סלים הראשון, נמשכה כ-200 שנה והושלמה רק באמצע המאה ה-18. קיימת עדות כתובה כי בת השבט הנוצרייה האחרונה נפטרה בשנת 1750.
לאחר ההתאסלמות ובשל גידול השבט יצאו חלק מאנשי השבט מהמנזר והקימו כפרים קטנים בסביבתו – "אל-חַ'רַזִין" (התקנת נאדות מים), "גַרַיַאת", ו"אבו מהדי", וחלק גם היגר למצרים ולצפון סיני. היציאה מהמנזר הובילה גם לפיתוח חקלאות הבוסתנים בקרבם.
היחסים עם המנזר

מרבית הרומנים התגוררו בתוך המנזר, ואילו המצרים מחוצה לו, בואדיות המובילים אליו.
היחסים עם המנזר > תפקידי השבט

עיבוד בוסתני המנזר
שירותים פנימיים כאופים וטבחים
מחסנאות
טיפול בצליינים – מורי דרך והפעלת שירותי ההארחה. למנזר גם סניף בא-טור המטופל גם הוא על ידי בני השבט.
משרתים אישיים לראשי המנזר
התפקידים השונים עוברים בירושה, כך שכל משפחה שמרה על תפקידיה במשך מאות שנים.
היחסים עם המנזר > תפקידי המנזר

בתמורה לשירותיהם, מעניק המנזר לבני השבט:
מזון, בצורת מנת לחם יומית וחלק מיבולי הבוסתנים. מנהג זה פחת בשל הרווחה שהביא עמו הכיבוש הישראלי בשנת 1967.
שירותים רפואיים על ידי הנזירים, כיום גם מימון הוצאות רפואיות מחוץ לסיני.
פרנסת יתומים ואלמנות
הלוואות
תכריכים
המנזר "משחרר" את בני השבט מהדאגות לצרכים הבסיסיים כמזון ורפואה, שאינן פשוטות בתנאי המדבר.
היחסים עם המנזר > יחסים משפטיים

בעבר התלות של השבט במנזר הייתה מוחלטת, והם חיו בתנאי עבדות. ראשי המנזר היו רשאים להעניש את בני השבט, למכרם כעבדים ואף לדון אותם למוות. על פי המסורת, מצב זה השתנה לאחר התאסלמות השבט, שכן הסביבה המוסלמית לא יכלה לשאת יחס זה של נוצרים כלפי מוסלמים. היחס הפך להיות שוויוני יותר – לנזירים ולבני השבט נוצר מעמד משפטי זהה, כאשר כל המחלוקות המשפטיות מוסדרות בין כותלי המנזר. בשלב מסוים נוצר פורום שכלל את ארבעת ראשי הפלגים של השבט וראשי המנזר, המנהל את היחסים שבין המנזר לשבט.
יחסים עם שבטים שכנים

שבט הג'בליה הוא חלק ממטה הטַוַארַה – תשעת השבטים הבדואים המאכלסים את דרום סיני. מבחינה היסטורית הג'בליה הוא הוותיק בשבטים, שכן אנשיו הגיעו לסיני מאות שנים לפני הכיבוש הערבי שהביא עמו את יתר שבטי הבדואים. למרות זאת, נחשב הג'בליה כנחות שבשבטים: שבטי בדואים אחרים מתייחסים לג'בליה כאל נחותים הן בשל מוצאם הנוצרי והן בשל תפיסתם כמשרתים של זרים – דבר הנוגד את תפיסת הגבריות הבדואית. הם לא משיאים את בנותיהם לבני שבט הג'בליה (אם כי לוקחים להם נשים מהשבט).
נחיתותו של השבט ביחס לשבטים האחרים באה לידי ביטוי גם בכך שלג'בליה אין טריטוריה משלהם, והם מקבלים חלק מוקטן ביחס לשבטים אחרים מתמלוגי חוץ – מטה הטוארה מחלק כספים אלו על פי מפתח שבטי (בעבר היו אלו, למשל, הכנסות מליווי שיירות).
בין הג'בליה לבין יתר השבטים קיימים מספר הבדלים חברתיים נוספים:
אנשיו הם היחידים שרשאים להיכנס למנזר
בג'בליה לא מתקיימת נדידה עונתית כביתר השבטים. לג'בליה בתי קבע בנויים אבן, והנדידה שלהם סמלית יותר ומתבטאת במעבר מבתים אלו לאוהלים, שברוב המקרים נמצאים בקרבתם. למשפחות הג'בליה גם רכוש רב שאינו מקובל בקרב יתר הבדואים, כתוצאה מישיבתם בבתי קבע.
אנשי הג'בליה עוסקים רבות בחקלאות (להלן), עיסוק נדיר בקרב שבטים אחרים.
בקרב הג'בליה אחוז האוריינות גבוה מאוד יחסית לשבטים אחרים. כתוצאה מכך שבט הג'בליה אדוק יותר בדת המוסלמית, שכן ביכולתם של בני השבט לקרוא את כתבי הקודש.
מבנה

השבט מחולק לארבעה פלגים:
שלושת הפלגים והבאת, חמאיידה ואולאד-סלים, מתייחסים לאב קדמון בשם "בח'ית", שמוצאו מהבלקן. פלג רביעי בשם אולאד-ג'ינדי מתייחס לאב קדמון בשם ג'ינדי שמוצאו ממצרים. כל אחד מהפלגים נחלק לכמה ענפים ("פרע"), המורכבים מבתי אב ("חמס") אשר כוללים בתוכם כמה משפחות מורחבות (3–4 דורות).
בנוסף לצאצאי המצרים והרומנים, קיימים בשבט בתי אב "זרים", שנספחו לשבט לאורך השנים. אף לא אחד מבתי האב הנספחים מקורו בשבטי הטוארה. תהליך ההסתפחות אינו מתועד, ועל פי המקובל בשבט, ההסתפחות של זרים לשבט החלה רק בתחילת המאה ה-19. מרבית הנספחים הם ממוצא בדואי מהמדבר המזרחי (למשל ענף "אל אגרע" שמוצאו ממטה החויטאת) ומיעוטם פלאחים (למשל ענף "א-צאנע" שמקורו בכפריים מהר חברון, וענף "אל-חניני" שמקורו ואדי חנן הסמוך לראשון לציון). גם בודדים הצטרפו כזרים לשבט, בתהליך של "אימוץ" על ידי בית אב.
ראש השבט (שייח) הוא בעל הסמכות הגבוהה ביותר, ומייצג את השבט כלפי חוץ. תפקיד זה חדש יחסית וראשי שבט מכהנים רק מאז סוף המאה ה-19.
ליד ראש השבט פועלת מועצת הזקנים ("עומדה"), שתפקידיה כוללים את מינוי ראש השבט, הקצאת שטחי המרעה, קביעת ה"תורנויות" בשירות המינזר ואחריות לנעשה בתוך הפלגים עצמם.
המשפחה המורחבת, הבנויה משלושה עד ארבעה דורות של אותה המשפחה, היא המסגרת החברתית והכלכלית הבסיסית של השבט (מעין משק בית). המשפחות הגרעיניות אינן עצמאיות, ואף שלרוב הן מתגוררות בנפרד, הרי שאין להן רכוש משלהן ולא יכולת לקבל החלטות חברתיות, כלכליות או פוליטיות. בראש המשפחה המורחבת עומד זקַן המשפחה ורכוש המשפחה נחשב לרכושו הפרטי. ההכנסות של כל בני המשפחה המורחבת שייכות לו, ובסמכותו כל הקצאת המשאבים בתוך המשפחה. אוהל האירוח ואף המטבח משותפים לכלל המשפחה המורחבת, ומרבית קשרי הנישואין הם פנימיים בין בני-דודים.
כלכלה

מקורות הקיום של שבט הג'בליה שונים מאוד מהכלכלה הבדואית הנפוצה. אמנם גם הג'בליה עוסקים בגידול מקנה, אך לא עליו עיקר כלכלתם.
מצרכי הקיום הבסיסיים ניתנים לשבט הגבליה כתמורה על שירותיו למנזר כאמור לעיל. בנוסף, עוסקים בני השבט בחקלאות הבוסתנים של ההר הגבוה, וכן בעבודות כפיים כשכירים.
כלכלה > מקנה

למשפחה ממוצעת עדר צאן קטן בן 10–25 ראשי צאן. על אף שההכנסות העיקריות אינן מהעדר, יש לו חשיבות רבה מכיוון שהוא נחשב לרכוש הבסיסי של המשפחה.
גודל העדר משתנה במהלך השנה בשל צריכתו לבשר מחד, והמלטות מאידך. רעיית העדר ונדידתו מוגבלת לאזור ההר הגבוה. את העדרים רועות בנות המשפחה, אשר מתחילות בכך בגיל 8–10 וממשיכות עד לבגרותן ולעיתים אף אחרי הנישואין, עד ללידת הילד הראשון. משפחה ללא בנות תמסור את העדר לרועה אחרת, ושכרה משולם בוולדות חדשים מהעדר. הרועה אחראית גם על חליבת העדר.
העדר מספק למשפחה בשר, חלב ממנו מיוצרים לבן (הנקרא "רַאיֵבּ") וחמאת צאן ("סַמנֶה"). הראיב גם מיובש ליצירת גבינה ("עָפִיג"). הצאן מספק גם צמר לטקסטיל. חשיבות מיוחדת לשיער העיזים ממנו מיוצרות יריעות האוהלים.
כשאר שבטי הבדואים, גם שבט הג'בליה מייחס חשיבות רבה לגמלים. לגמלים כמה תפקידים – כבהמות משא, רכיבה וגם לחימה, כאמצעי תשלום, כמקור למזון – הן חלב הנאקות והן בשרן, בהזדמנויות חגיגיות. מאז הופעת הרכב המנועי ירדה חשיבותו של הגמל בתפקידי המשא, אולם הטופוגרפיה של ההר הגבוה מותירה את הגמלים ללא תחליף בגישה לשטחים לא מעטים. אין כמעט משפחה בשבט הג'בליה שאין בבעלותה גמל אחד לפחות.
כלכלה > חקלאות

מקור מחיה חשוב, ולמשך תקופות רבות אף העיקרי של שבט הג'בליה, הוא חקלאות הבוסתנים. העיסוק בחקלאות, הייחודי לג'בליה כשבט בדואי, הוא עתיק יומין ונובע ממספר גורמים: תנאי השטח והאקלים של ההר הגבוה המהווים כר נוח לחקלאות, התרכזותו של השבט בשטח מצומצם והררי, ומסורת של עבודה בבוסתני המנזר. בוסתני הג'בליה כוללים לעיתים עצים בני מאות שנים שניטעו על ידי אבות אבותיהם.
בבוסתנים מגדלים בעיקר עצי פרי נשירים, גפנים והדרים, גידולי ירקות מגוונים וטבק. גידולים חשובים נוספים הם קנאביס ופרג האופיום. רוב הגידולים הם בקנה מידה מסחרי.
השקיית הבוסתנים מתבססת על מקורות המים העשירים באזור – בהר הגבוה כמות משקעים מספיקה, שנאגרת מתחת לקרקע ומוצאת דרכה למעיינות רבים. חפירת בארות באזור דורשת חפירה רדודה מאוד, ובנוסף חופרים בורות מים ובשנים האחרונות גם מאגרים עיליים אליהם נשאבים המים באמצעים מכניים. הבוסתנים מוקפים בגדרות אבן מרשימות, וכוללים מבני אחסון.
בשנים האחרונות חברו מספר גורמים שתרמו להאצה משמעותית של החקלאות באזור: סחירות התוצרת עלתה עקב תחילת השימוש במזומנים והאפשרות להפיצה עקב השימוש ברכב מנועי. מאז ראשית המאה ה-21 הפכו הבוסתנים גם חלק חשוב מענף התיירות באזור, וחלקם משמשים כמקומות לינה לתרמילאים, בעיקר מישראל.
כלכלה > תיירות

פרק זה לוקה בחסר. אנא תרמו לוויקיפדיה ו.
כלכלה > מקורות הכנסה אחרים

מקורות הכנסה נוספים המשמשים את השבט הם מסחר, המתבטא בעיקר במכירת עודפי תוצרת (צאן, תמרים וכיוצ"ב). המסחר נעשה בעיקר בעיר סואץ ובעיירות שסביבה. תעסוקה כשכירים - בעיקר הובלת צליינים למנזר ובעת המודרנית גם כפועלי ניקיון, שמירה, מזון, ועוד. בעבודות אלו השתכרו בני השבט שכר נמוך יחסית לפועלים מצריים, והרחיקו מביתם ומשפחתם אל תוך מצרים. בתקופת השלטון הישראלי בסיני הועסקו רבים מבני השבט כשכירים במגוון של תפקידים, הן בישוביים הישראלים בסיני והן באילת.
מקור הכנסה נוסף הם תשלומי סעד. החל משנות ה-50 הועברו לבדווים בדרום סיני מצרכי מזון שנתרמו על ידי האו"ם, אשר חולקו על ידי הממשל המצרי. נוהג זה נשמר גם אחרי כיבוש סיני בידי ישראל, אשר הוסיפה לכך גם תמיכות כספיות.
כלכלה > רמת חיים

פרק זה לוקה בחסר. אנא תרמו לוויקיפדיה ו.
ראו גם

שבט ג'בליה, הר משה, סיני
לקריאה נוספת

יוסף בן-דוד, ג'בליה: שבט בדווי בצל המנזר, הוצאת כנה 1981
הערות שוליים

↑  השייח' של סנטה – סיני 2017, באתר צור שיזף, ‏18 במאי 2017
↑  Un adevăr istoric nespus: cine a construit Mănăstirea Sfintei Ecaterina? (ברומנית)
שלוש מילים בודדות

| --- | --- |
כרזת הסרט
כרזת הסרט
 בימוי:  ריצ'רד ת'ורפ
 הופק בידי:  ג'ק קאמיננגס
 תסריט:  ג'ורג' וולס
 עריכה:  בן לואיס
 שחקנים ראשיים:  פרד אסטר  ורה-אלן רד סקלטון אונה מרקל
 מוזיקה:  אנדרה פרווין
 צילום:  הארי ג'קסון
 מדינה:  ארצות הברית ארצות הברית
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  12 ביולי 1950
 משך הקרנה:  98 דקות
 שפת הסרט:  אנגלית
 סוגה:  סרט ביוגרפי, סרט מוזיקלי 
 תקציב:  1,470,000 דולר
 הכנסות:  4,526,000 דולר
 דף הסרט ב־IMDb
 
שלוש מילים בודדות (באנגלית: Three Little Words) הוא סרט מוזיקלי ביוגרפי אמריקאי משנת 1950 בבימויו של ריצ'רד ת'ורפ, עם פרד אסטר, ורה-אלן, רד סקלטון וארלן דאהל בתפקידים הראשיים.
זה סיפור ביוגרפי על הפזמונאי ברט קלמר (אנ') והמלחין הארי רובי (אנ') שעבדו בניו יורק בסמטת מחבתות הפח וחברו יחד להיטים רבים.
זה סרטה השלישי של דבי ריינולדס והיא מופיעה בו בתפקיד קטן ביחד עם קרלטון קרפנטר (אנ') בתפקיד הזמרת הלן קיין (אנ') כשקולה מדובב על ידי קיין בשיר "I Wanna Be Loved by You" שפורסם אחר כך בביצועה של מרילין מונרו.
פרד אסטר זכה בפרס גלובוס הזהב לשחקן הטוב ביותר - סרט מוזיקלי או קומדיה (הזוכה הראשון בקטגוריה זו).
תקציר העלילה

ברט קלמר (פרד אסטר) הוא זמר ורקדן בלהקת וודביל בניו יורק שם הוא מופיע ביחד עם שותפתו ובת זוגו ג'סי בראון (ורה-אלן). הוא רוצה להתחתן אתה אך היא מהססת.
ברט מופיע להנאתו גם בתור קוסם בעילום שם ששולף שפנים מהכובע. העוזר שלו הוא המלחין הארי רובי (רד סקלטון) שמגויס לשמש לו כעוזר על ידי מנהל הלהקה. רובי משבש לו את כל ההצגה והוא נאלץ לרדת מהבמה בבושת פנים. הוא נפגע בברכו ונאלץ לנוח ולבטל הופעות לתקופה ארוכה. כעת הוא מסרב להצעת הנישואיו של ג'סי כי אינו בטוח ביכולתו לפרנס אותה והם נפרדים.
ברט הצולע מתפנה לכתיבת שירים. במשרד הפקה בסמטת מחבתות הפח הוא פוגש ברובי שמלחין לו שיר שמצליח מאד במכירות והם מתפרסמים. רובי מתאהב בזמרת טרי לורדל (גייל רובינס) אך היא מעדיפה אחר ולבסוף הוא מתאהב בזמרת איילין פרסי (ארלן דאהל) והם נישאים. ג'סי מצליחה בהופעותיה, ברט מחלים מפציעתו, נפגש עם ג'סי והם מתפייסים, נישאים וממשיכים להופיע.
ברט מחבר מחזה אך רובי חושב שהוא גרוע ועלול לגרום להם להפסדים ופועל אצל המשקיעים שיידחו אותו. לאחר שהאמרגן שלהם צ'רלי קופ (קינן ווין) מגלה זאת לברט הוא מאד והם נפרדים לזמן ארוך.
ג'סי ואיילין פועלות לגישור בין הבעלים ומכינים להם הופעה שתשודר ברדיו. בחוסר רצון הם מגיעים ומשמיעים לקט מהשירים המפורסמים ומסיימים בשיר "שלוש מילים בודדות" (אני אוהב אותך) לקול תשואות הקהל.
צוות השחקנים

| שם השחקן/ית | שם הדמות | הערות |
| --- | --- | --- |
| פרד אסטר | ברט קלמר | פזמונאי |
| ורה-אלן | ג'סי בראון | זמרה מדובבת של אניטה אליס |
| רד סקלטון | הארי רובי | מלחין |
| קינן ווין | צ'רלי קופ | אמרגן |
| ארלן דאהל | איילין פרסי | זמרת |
| דבי ריינולדס | הלן קיין | זמרה מדובבת של הלן קיין |
| גייל רובינס | טרי לורדל | זמרת |
| גלוריה דהייבן | זמרת |  |
שישה דגלים מעל טקסס

שישה דגלים מעל טקסס (אנגלית: Six flags over Texas) הוא סלוגן המשמש לתיאור שש האומות אשר החזיקו בריבונות על כל או על חלק מהטריטוריה המודרנית של מדינת טקסס. הסלוגן שולב אל תוך מרכזי קניות, פארקי שעשועים (סיקס פלאגס) ומיזמים אחרים. ששת הדגלים מופיעים גם על צידו האחורי של חותם המדינה של טקסס.
ששת הדגלים מונפים באוסטין שבטקסס
ספרד

הדגל הראשון אשר הונף מעל שמי טקסס היה דגל ספרד, אשר שלטה על רובה של טקסס משנת 1529 ועד 1685 ומ-1690 עד 1821. שתי גרסאות לדגל הספרדי היו בשימוש בתקופות הללו, שתיהן הציגו את סמל "האריה והטירה" - סמל הכתר של קסטיליה. הדגל אשר נמצא בצידו האחורי של חותם המדינה הוא הדגל אשר אומץ בידי המלך קרלוס השלישי. הדגל בנוי מפס ספרדי אדום-זהב-אדום אשר מושחת בסמל קסטיליה ולאון. דגל זה היה בשימוש בספרד בין השנים 1793 ועד 1931 ושוב משנת 1936 ועד ימינו בשינוי הסמל המוטבע.
צרפת

הדגל השני אשר הונף מעל שמי טקסס היה הנס המלכותי של צרפת משנת 1685 ועד 1690. בשנת 1684 האציל הצרפתי רנה-רובר קוואלייה, אדון לה-סאל ייסד קולוניה לחופי מפרץ מקסיקו אשר נקראה פורט סנט לואי. הקולוניה לא שגשגה ולאחר רציחתו של לה-סאל היא נינטשה. במהלך תקופה זו לא היה דגל צרפתי רשמי ועל כן עיצובים שונים קיימים בשימוש בהצגת מוטיב ששת הדגלים.
מקסיקו

הדגל השלישי הוא דגלה של מקסיקו אשר הונף בין השנים 1821 ועד 1836. מקסיקו קיבלה את עצמאותה מספרד בשנת 1821 והדגל המקסיקני. הדגל אשר מונף באוסטין הוא הדגל המקסיקני אשר היה בשימוש בין 1823 עד 1864 השונה בעיצוב הסמל אשר משחית אותו. הדגל הונף בטקסס עד הכרזת העצמאות של טקסס בשנת 1836.
רפובליקת טקסס

הדגל הרביעי הוא דגלה של רפובליקת טקסס משנת 1836 ועד 1845. במהלך תקופה זו היו לרפובליקה שני דגלים לאומיים. הדגל הראשון היה "דגל בורנט" ואילו הדגל השני "דגל הכוכב הבודד" משמש כיום כדגל המדינה המודרנית.
קונפדרציית המדינות של אמריקה

הדגל החמישי היה דגלה של קונפדרציית המדינות של אמריקה משנת 1861 ועד 1865. במהלך תקופה זו היו לקונפדרציה שלושה עיצובים שונים לדגל הלאומי. העיצוב אשר מונף כחלק ממוטיב ששת הדגלים היה הדגל הראשון של הקונפדרציה אשר כלל שלושה פסים אדום-לבן-אדום וקנטון כחול ובתוכו שבעה כוכבים במעגל.
ארצות הברית

הדגל השישי אשר הונף מעל שמי טקסס הוא דגל ארצות הברית משנת 1845 ועד 1861 ושוב לאחר מלחמת האזרחים האמריקנית משנת 1865 ועד ימינו. הדגל האמריקני הראשון אשר הונף מעל טקסס היה בעל עשרים ושמונה כוכבים בקנטון, עת צורפה טקסס לאיחוד.
שירות הביון הפדרלי (גרמניה)

ערך זה עוסק בשירות הביון הגרמני. אם התכוונתם לשירות הביון של שווייץ, ראו .
| --- | --- |
סמליל שירות הביון הפדרלי
משרדי הארגון בעיר ברלין
משרדי הארגון בעיר ברלין
 מידע כללי
 מדינה:  גרמניה 
 תחום שיפוט:  גרמניה 
 סוכנות אם:  משרד הקנצלר הגרמני 
 תאריך הקמה:  1 באפריל 1956 
 סוכנות קודמת:  ארגון גהלן
 חוק:  BND law 
 מנהל:  ברונו קאהל 
 מטה מרכזי:  מטה שירות המודיעין הפדרלי בברלין
 עובדים:  6,501 (נכון ל־2013) 
 תקציב:  977.883 מיליון אירו (2020)
 bnd.de
 
שירות הביון הפדרלי של גרמניה (בגרמנית: Der Bundesnachrichtendienst, בראשי תיבות: BND) הוא ארגון הביון של גרמניה מאז שהוקם ב-1 באפריל 1956 כיורש לארגון גהלן. הארגון כפוף לממשלת גרמניה ולמשרד לעניינים מיוחדים ומדווח ישירות לקנצלר גרמניה. הארגון מהווה סוכנות לאיסוף מודיעין באמצעות מודיעין אנושי, מודיעין אותות ומודיעין ממקורות גלויים למען האינטרסים הלאומיים של גרמניה.
מטות הארגון נמצאים בפולאך, סמוך למינכן, ובברלין הבירה. נכון לשנת 2005, 6,050 סוכנים שירתו בארגון - עשרה אחוזים מהם חיילי הבונדסווהר (Bundeswehr, הצבא הפדרלי) ומהמשרד למדעי הצבא (Amt für Militärkunde).
רקע

מתחילה נועד הארגון לשמש מערכת התרעה לממשלה הפדרלית הגרמנית מפני איומים של מדינות זרות, בעיקר גרמניה המזרחית. עד היום הארגון מחזיק בציוד ציתות ואחראי לפיקוח אלקטרוני על התקשורת הבינלאומית מטעם גרמניה. אי לכך, עוסק הארגון לא רק בפעילויות ביון שונות אלא גם אחראי על מודיעין אותות. כסוכנות הביון היחידה בגרמניה, הארגון אחראי גם לאיסוף מודיעין אזרחי וצבאי, על אף שהצבא הפדרלי מחזיק בשירות ביון משלו - פיקוד הסיור האסטרטגי (Kommando Strategische Aufklärung). עקרונית, פיקוד הסיור האסטרטגי אינו נחשב לשירות ביון עצמאי אף שהוא אחראי לאיסוף מודיעין; על כל פנים, היחסים בינו ל-BND קרובים מאוד (ישנו ארגון ביון צבאי נפרד בשם השירות לסיכול ריגול צבאי, MAD, Militärischer Abschirmdienst).
שירות הביון הפנימי של גרמניה הוא ה-BfV, המשרד הפדרלי להגנת החוקה (Bundesamt für Verfassungsschutz), שמחזיק ב-16 משרדים ממלכתיים בכל אחת מהמדינות הפדרליות בגרמניה - "המשרדים הממלכתיים להגנת החוקה" (Landesämter für Verfassungsschutz). ה-BfV נחשב לשירות הביטחון.
היסטוריה

בתחילת שנות השישים, כ-90% מהמודיעים של הארגון במזרח גרמניה היו סוכנים כפולים של השטאזי.
ב-2005 נחשד הארגון בציתות לעיתונאים שעמדו לחשוף את מעורבות הארגון במלחמת עיראק. בפברואר 2008, הארגון נחשד במעורבות באחסון כספים לא כשרים בבנקים בליכטנשטיין. באותה שנה נתפסו סוכני BND בקוסובו בחשד שניסו לפוצץ את בניין האיחוד האירופי במדינה.
כמה מבכירי הארגון היו מעורבים במשימות תיווך בין ישראל לארגוני טרור, בנושאי שבויים ונעדרים. כך למשל, בכיר ה-BND, ברנד שמידטבאואר היה המתווך הגרמני בעסקת גלעד שליט ובעסקת החילופים של ישראל מול חזבאללה בעניין החיילים אהוד גולדווסר ואלדד רגב.
מבנה

מאז 2009, הארגון מחולק לשורת מינהלות:
מרכז המצב - (Gesamtlage / Führungs- und Informationszentrum (GL))
שירותי תמיכה מיוחדים (Unterstützende Fachdienste (UF))
אזורי מבצעים/קישור (Einsatzgebiete / Auslandsbeziehungen (EA))
מודיעין אותות (Technische Aufklärung (TA))
משרדים אזוריים (Regionale Auswertung und Beschaffung A (LA) und Regionale Auswertung und Beschaffung B (LB))
לוחמה בטרור ובפשע המאורגן (Internationaler Terrorismus und Internationale Organisierte Kriminalität (TE))
מאבק בהפצת נשק גרעיני (Proliferation, ABC-Waffen, Wehrtechnik (TW))
ביטחון (Eigensicherung (SI))
תמיכה טכנית (Technische Unterstützung (TU))
פיתוח טכני (Technische Entwicklung (TK))
שירותים מרכזיים (Zentralabteilung (ZY))
התמקמות (Gesamtumzug (UM))
נשיאי BND

ריינהרד גהלן, 1 באפריל 1956 - 30 באפריל 1968
גרהרד וסל, 1 במאי 1968 - 31 בדצמבר 1978
קלאוס קינקל, 1 בינואר 1979 - 26 בדצמבר 1982
אברהרד בלום, 27 בדצמבר 1982 - 31 ביולי 1985
הריברט הלנברויך, 1 - 27 באוגוסט 1985
הנס גיאורג וייק, 2 בספטמבר 1985 - 2 באוקטובר 1990
קונראד פורצנר, 3 באוקטובר 1990 - 31 במרץ 1996
גרהארד גוליך, 1 באפריל - 4 ביוני 1996
הנסיורג גייגר, 4 ביוני 1996 - 17 בדצמבר 1998
אוגוסט האנינג, 17 בדצמבר 1998 - 30 בנובמבר 2005
ארנסט אורלאו, 1 בדצמבר 2005 - 7 בדצמבר 2011
גרהרד שינדלר, 7 בדצמבר 2011 - 1 ביולי 2016
ברונו קאהל, 1 ביולי 2016 ואילך
ראו גם

BfV
הערות שוליים

↑  BND hatte Tausende Spione in der DDR, באתר netzeitung.de,‏ 24 בספטמבר 2007
| --- | --- |
בקרת זהויות :  NLI: 987007587866205171  GND: 2130784-2  ISNI: 0000 0004 5346 0107  LCCN: n97113898  VIAF: 157280209   WorldCat (עם VIAF): 157280209
שמאל (רוח)

רוח שמאל מעל עיראק, נושאת חול רב
שַׁמַאל (בערבית: شمال, 'צפון') היא רוח קיצית צפון־מערבית הנושבת בעיראק ובמפרץ הפרסי. הרוחות חזקות לאורך היום ודועכות לאורך הלילה. רוח זו נושבת לפחות מספר פעמים בשנה. הרוח מאופיינת בגרימת סופות חול גדולות המשפיעות על עיראק, במפתיע. סופות החול הנגרמות כתוצאה מהרוח בדרך כלל נוצרות בסוריה ובירדן.
ב-8 באוגוסט 2005 נשבה רוח שמאל מעל בגדאד וכיסתה אותה בחול רב.
הערות שוליים

↑  EO Newsroom: New Images - Iraq Dust Storm, web.archive.org, ‏2006-10-10
ערך זה הוא קצרמרבנושא מדעי כדור הארץ. אתם מוזמנים לתרום לוויקיפדיה ו.
שלוש הגונות

מאמיניו של שיווה, אחד האלים החשובים בהינדואיזם, נוהגים לסמן על מצחם שלושה פסים אופקיים המייצגים את שלוש הגונות
לפי הפילוסופיה ההינדית, לכל ההיבטים של המציאות, לכל ה"יש" בעולם – כמו מזון, מחשבה, דיבור, נטייה אישית, יש גונה. המושג מגיע בעיקר מפילוסופית הסמקיה (Samkhya) בה עולם הטבע (ה-Prakṛti) מורכב משלוש הגונות.
יש שלוש 'איכויות', שלוש גונות, שהשילוב ביניהן יוצר את המגוון של הנטיות ההתנהגותיות. כלומר, כל נטייה התנהגותית מושפעת משילוב הגונות המשתנה ממקרה למקרה.
שלוש הגונות הן למעשה כמו שלושת צבעי היסוד שהעירוב ביניהם הוא היוצר את המגוון האדיר של הצבעים בטבע. כך השילוב בין הגונות הוא שנותן את האופי לכל דבר הקיים בעולם.
פירוש המילה גונה הוא חבל. בדומה ליין-יאנג בפילוסופיה הסינית מדובר על ניגוד בין כוחות הטוב (סטווה) והרע (רגאס וטמאס).
שלוש הגונות

סטווה – (Sattva) מילולית צלילות, מיוצגת על ידי הצבע צהוב: הסטווה מבטאת את הטוב וההרמוניה, מצב של אנרגיה פנימית מאוזנת. אדם בעל נטייה סטוואית יהיה אדם בעל מודעות עצמית, טיפוס שלו ונטול כעס. הסטוואי יהיה אדם טוב כלפי עצמו וכלפי הסובבים אותו.
רג'אס – (Rajas) מילולית להיטות, מיוצגת על ידי הצבע אדום: הרג'אס מבטא פעילות, תשוקה, צמיחה ושינוי, עודף אנרגיה. הטיפוס הראג'סי יהיה אנרגטי, מתוח, עיקש ובעל דמיון מפותח.
טמאס – (Tamas) מילולית בערות או עכירות, מיוצגת על ידי הצבע כחול: הטמאס מתקשר לחושך, כבדות, התנגדות, בורות, וחוסר אנרגיה. אדם טמאסי הוא הפכו של הרג'אס – הוא יהיה שרוי באי פעולה.
חוקי הגונות

חוק השינוי - שלוש הגונות נמצאות תמיד במזיגה זו בזו ובשינוי. אם קיים איזון הוא זמני ועלול להשתנות. הגונות מתחרות זו בזו על הדומיננטיות ולפיכך יש שינוי בטבע.
חוק ההתמדה – בכל מצב נתון יש איכות אחת, גונה אחת שלטת. איכות זו תתמיד למשך זמן מה, עד לשינוי הבא. כך, לדוגמה, בבוקר הגונה השלטת היא הסטווה, במשך שאר שעות היום הרג'אס תשלוט ושעות הערב והלילה עד חצות הן שעותיה של הטמאס.
שליטה על שלוש הגונות

מטרת היוגי היא להשיג הלך רוח סאטווי. דבר זה יושג על ידי אכילה נכונה ותרגול.
על פי היוגה והאיור ודה (מדע הרפואה ההודי) ניתן לשלוט על שלוש הגונות באמצעות תזונה, תרגול וטיהור הגוף וההכרה.
כך, למשל, על מנת להגיע לאיזון טוב מבחינת שלוש הגונות יש לאכול על פי האיור-וודה תזונה הכוללת פירות טריים, ירקות חיים או מבושלים קלות, דגנים מלאים ועוד.
שם נרדף (טקסונומיה)

שם נרדף (או סינוֹנים; באנגלית: synonym) הוא מונח בטקסונומיה ביולוגית שמשמעותו שם מדעי של טקסון אשר ידוע בשם מדעי אחר. בניגוד לשימוש המקובל בשם נרדף בהקשרים אחרים, בנומנקלטורה של מיון עולם הטבע שם נרדף אינו שווה במעמדו לשם המדעי העדכני ואינו ניתן להחלפה כפי שנהוג במילים נרדפות.
בטקסונומיה, לכל טקסון קיים אך ורק שם מדעי אחד בר-תוקף הנחשב כשם החוקי. כך, לדוגמה, ב-1758 קארולוס ליניאוס קבע לאריה את השם המדעי Felis leo, ובצורת כתיבתו המלאה Felis leo Linnaeus, 1758. ב-1816 קבע לורנץ אוקן (אנ') כי האריה הוא מין השייך לסוג Panthera, ולכן השם המקורי של ליניאוס הפך לשם נרדף והשם התקין הוא מעתה Panthera leo (Linnaeus, 1758) (לפי הנומנקלטורה הזואולוגית, הסוגריים סביב השם של לינאוס מרמזות שאין זה השם המקורי שניתן לטקסון עם תיאורו במאמר של לינאוס מ-1758).
שמות נרדפים עשויים להיווצר בכל פעם שאותו טקסון מוגדר ביותר משם מדעי אחד, למשל כאשר חוקר לא הכיר את עבודתו של חוקר אחר או כאשר הוא חולק עליו ולדעתו מדובר בשני מינים שונים שמאוחר יותר מאוחדים תחת אותו השם. שמות נרדפים עשויים להיווצר גם כאשר טקסון משנה את שמו, טקסונים מאוחדים או מפוצלים או עוברים להימצא תחת טקסון אחר, למשל כאשר מין מועבר לסוג אחר. שם נרדף יכול להיווצר גם כאשר הקוד הנומנקלטורי משתנה כך שהשם הישן אינו קביל יותר; למשל, השם Erica herbacea L. נדחה ובמקומו התקבל השם Erica carnea L..
זואולוגיה

בנומנקלטורה זואולוגית, הנקבעת על ידי ה-International Code of Zoological Nomenclature, שם נרדף הוא שם מדעי שונה השייך לאותו טקסון באותה הרמה הטקסונומית. השם התקין נקרא לפי הקוד הזואולוגי valid name.
כאשר קיימים כמה שמות נרדפים לאותו הטקסון, השם הראשון מכונה senior synonym (שם נרדף ראשי) ואילו שמות נרדפים מאוחרים יותר נקראים junior synonym (שם נרדף זוטר).
בוטניקה

פרק זה לוקה בחסר. אנא תרמו לוויקיפדיה ו.
בנומנקלטורה הביולוגית, קיים רק שם תקין אחד, הנקרא correct name, וכל השאר הם שמות נרדפים.
השוואה בין זואולוגיה לבוטניקה

למרות שהעקרונות הבסיסים זהים, שמות נרדפים בנומנקלטורה בוטנית נבדלים מהנומנקלטורה הזואולוגית בטרמינולוגיה ובכמה פרטים:
שם נרדף בבוטניקה = "junior synonyms" בזואולוגיה.
שם נרדף הומוטיפי (homotypic) או nomenclatural בבוטניקה = "objective synonyms" בזואולוגיה.
שם נרדף הטרוטיפי (heterotypic) או טקסונומי (taxonomic synonyms)‏ = "subjective synonyms" בזואולוגיה.
תרגיל לדוגמניות מתחילות

| --- | --- |

 בימוי:  Bryan Michael Stoller 
 תסריט:  Bryan Michael Stoller 
 שחקנים ראשיים:  אריק רוברטס מייקל ג'קסון ג'ויס ג'ירו ברנדה רודריק צ'רלי שלאטר סטיוארט פנקין 
 מוזיקה:  גרג אדמונסון 
 מדינה:  ארצות הברית 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  2004 
 משך הקרנה:  90 דקות
 שפת הסרט:  אנגלית 
 סוגה:  סרט פרודיה, סרט קומדיה 
 www.misscastaway.com
 דף הסרט ב־IMDb
 
תרגיל לדוגמניות מתחילות הוא סרט קומדיה אמריקאי מ-2004. בסרט הופיע מייקל ג'קסון באחת מהופעותיו האחרונות בקולנוע.